Posted by Bravoland Media at 7:46 PM No comments: Links to this post
Seënwense aan VVK Volksraad
Bravoland wens hiermee die nuut verkose Volksraad alle sterkte toe vir die groot taak wat voor die deur lê.
Ons weet dat die volk in goeie hande is met die puik manne wat verkies is. Dit is almal manne wat al diep spore in die volks akker getrap het .
Waar Bravoland 'n vry kuber staat is, bid en vertrou ons dat hierdie nege tal manne volks vryheid 'n werklikheid gaan maak in 'n begrensde grondgebied. Ons Hemelse Vader se seën word julle toegebid in hierdie reuse taak wat julle namens die volk aanpak.
Bravoland beloof hiermee ook haar steun in enige take wat die Volksraad aanpak. Julle kan gerus op ons knoppie druk wanneer julle dit benodig.
Posted by Bravoland Media at 1:45 PM No comments: Links to this post
Nuusbrief 15 April 2011
Weeklikse nuus uit jou land , Bravoland . U ontvang hierdie nuusbrief deur lidmaatskap by Bravoland . Om verwyder te word vanaf die poslys kliek op Unsubscribe aan die einde van hierdie nuusbrief , om verwyder te word vanaf die poslys sal nie jou lidmaatskap by Bravoland beinvloed nie .
Uitgegee deur Die Bravolander vir die departement van Kommunikasie en Bemarking ; Republiek van Bravoland .
Besoek ons Tuisblad
by : http://www.bravoland.co.za
Kom gesels saam met ons op die forum by : http://www.bravoland.co.za/forum
Ons is terug !!
Goeiedag Bravolanders ,
Ons ouer lede sal onthou dat ons gereeld in die verlede nuusbriewe uitgestuur het om julle as gebruikers op datum en in voeling te hou met wat in Bravoland gebeur . Ongelukkig weens tegniese redes moes ons dit stop . Die Volksraad van Bravoland het egter intussen werk gemaak daarvan om die probleem opgelos te kry en is ons in die proses om alle lede op die poslys te plaas . Indien u nie die nuusbrief in jou epos ontvang nie is dit moontlik dat u nog nie op die verspreidingslys geplaas is nie en vra ons by voorbaat om verskoning vir die ongerief . Die nuusbriewe sal aanlyn beskikbaar wees om te bespreek by : http://www.bravoland.co.za/forum/index.php/topic,5886.0.html
Kommentaar en voorstelle is welkom op die besprekingsdraad daarvoor .
Nuus in Bravoland
Julius Malema , leier van die ANC Jeugliga is gereeldelik in die nuus die afgelope twee weke . TLU SA se hofsaak teen hom vir haatspraak met sy uitsprake van "Shoot the boer , kill the farmer" het plaasgevind die afgelope week in Johannesburg . Ter ondersteuning , neem asb. deel aan TLU SA se meningsopname by www.tlu.co.za oor die uitwerking van Malema se liedjie m.d.o. op die komende hofsaak teen hom. Rol af op die tuisblad totdat jy dit kry en voltooi sommer aanlyn . Die publiek word gevra om dié vraelys voor 9 April 2011 te voltooi.
Die Verkennersbeweging van Suid-Afrika het ook aksie geneem :
Internasionale strafhof klagte teen regering en die ANC (kliek op die blou om volle berig te lees)
Die Bravolander is terug
Die nuutste uitgawe van Die Bravolander het onlangs uitgekom en kan hier besigtig word : http://www.bravoland.co.za/forum/index.php/topic,5876.0.html
Raak betrokke by ons Winterprojek 2011
Sedert Bravoland se ontstaan was een van ons ideale en prioriteite om deurentyd Volkshulp projekte ten bate van blanke-armoede verligting aan te pak en deur te voer . Behalwe dat die forum geleentheid bied vir mense van ons aanlyngemeenskap om hul projekte bekend te stel , loots Bravoland as kuberstaat gewoonlik twee keer per jaar Volkshulp projekte ; hierdie jaar is geen uitsondering nie .
Weereens lê die winter voor ons deur , ons as Bravolanders wil graag hierdie jaar weer 'n helpende hand aanbied deur dit makliker te maak vir ons voksgenote wat in informele nedersettings bly . Met noue samewerking tussen die mense van die gemeenskap en organisasies wat hul beywer vir blanke armoedeverligting , hoop ons om die kommunikasiegaping te vul wat tans bestaan in die verband .
Almal se bydraes is welkom om dit te bespreek en te beplan .
Kontak scburger@bravoland.co.za vir verdere navrae of besoek "Winterprojek 2011" .
Om advertensies in die Bravolander te bespreek besoek : http://www.bravoland.co.za/forum/index.php/topic,1231.0.html
Advertensies wat in Die Bravolander verskyn sal op rotasiebasis in Bravoland Weekblad verskyn .
Copyright © 2011 Die Republiek van Bravoland, All rights reserved.
Deur lidmaatskap by Bravoland ontvang u die nuusbrief . Geniet dit . Stuur dit gerus vir u vriende of kenisse . Indien u nie meer op die poslys wil verskyn nie ; kliek op Unsubscribe aan die einde van die nuusbrief ; dit sal nie u lidmaatskap in Bravoland beinvloed nie .
Die Republiek van Bravoland
Posted by Bravoland Media at 1:54 AM 1 comment: Links to this post
Vry , vryer , VVK !
Vir die laaste 17 jaar staan die Boere-Afrikaner volk onder vreemde heerskappy. Die regering van die dag se beleidstukke, grondwet en optrede is deurspek met kommunistiese denke maar word onder die vaandel van demokrasie en menseregte as edel voorgehou. Dit terwyl menseregte geen noemenswaardige plek kry in die bedeling nie, tensy jy 'n krimineel is. Die aard van die demokratiese stelsel verskraal die moontlikheid van 'n verantwoordelike regering tot bykans nul en die gevolg van dit alles is dat grond, rykdom, menswaardigheid en lewens van blankes gestroop word en aan tans bevoordeeldes gegee word.
Wat is die oplossing? As daar geen opsie binne die partypolitieke bestel bestaan nie, moet ons daarbuite gaan soek. Dit is presies wat die VVK gedoen het. Volgens die riglyne deur die plaaslike- en internationale volkereg daargestel, fasiliteer die Volksraad Verkeising Kommissie 'n verkiesing waarin die volk vir hom leiers kan verkies tot 'n volksraad. Die volksraad sal dan met 'n mandaat selfbeskikking vir die volk eis.
Terwyl die besonderhede uiteraard nog nie ter sprake is nie, behoort die visie van die einddoel reeds in elke vryheidsgesinde Boere- Afrikaner se verbeelding te vergestalt. 'n Eie regeringstelsel, 'n eie Godsdiensbeleid, eie howe, eie hospitale waarvoor mens nie belasting, mediese fonds en dan die mediese kostes ook te betaal nie. Dienslewering deur volksgenote in jou eie taal. Paaie wat in stand gehou word sonder dat duisende ekstra tolle geëis word. Hierdie is enkele gedagtes van hierdie toekomsvisie.
Om hierdie doel te bereik moet soveel as moontlik volksgenote registreer by die VVK en stem vir die volksraad.
Op 9 April 2011 word verskeie registrasiepunte van vroegoggend af in Pretoria bedryf. Kyk uit vir die tente, volg die musiek of die reuk van worsrolletjies en registreer in die Ooste van Pretoria op die hoek van Lynnwood en Hans Strydom; of in die Weste by die park in Van der Hoff Weg; of in die Noorde by die Bosveld Deli op die hoek van De Wilt en R513; in Verwoerdburg op die hoek van Theuns van Niekerk en Escort straat in Wierdapark of in die Moot by Codonialaan net noord van Michael Brinkstraat.
Doen jou deel vir die vryheidseis van jou volk en registreer by die VVK!
Posted by Bravoland Media at 7:47 PM No comments: Links to this post
Projek 2010 nuusbrief
Die nuutste nuusbrief van Projek 2010 is op ons webblad te sien by:
(onder die opskrif: NSA-Volksmoord duur voort)
Besoek gerus die webblad vir die nuutste inligting en versprei die
boodskap aan volksgenote wat nie besef wat in die land aan die gang is
Soos altyd, is dit uiters onaangenaam om die boodskap aan u te stuur.
Dit is egter nodig dat die omvang en aard van hierdie gruweldade teen
ons volk eers, sover moontlik, algemene kennis word. Dit is my
oortuiging dat eers dan, aksies in die verband die nodige vrugte sal
Tot dan, blyk dit 'n hartseer feit te wees dat daar nie die nodige
steun vir Projek 2010 uit volksgeledere gekom het nie. Daar is
sekerlik 'n verskeidenheid redes hiervoor wat wissel van
onbetrokkenheid, oningeligtheid tot 'n gebrek aan besef hoe belangrik
dit is dat die projek suksesvol is.
Ek vra u daarom oudergewoonte om die boodskap/inligting te versprei.
'n Hartlike dank aan elkeen wat ons behulpsaam is in die verband.
Posted by Bravoland Media at 12:51 PM No comments: Links to this post
Die geskiedenis KAN homself herhaal…
Op 'n ysig koue wintersdag tydens die Tweede Wêreldoorlog kom ongeveer
sewentig duisend mense by die Vrouemonument in Bloemfontein byeen om
aan hulle leiers en die wêreld die boodskap te gee: "Ons is nie
tevrede om slawe van die Britse Ryk te wees en te bly nie: ons eis ons
gesteelde republiek op."
Sewentig jaar later wil die nageslag van daardie mense weer die koue
winterweer van die jaar 2010 trotseer om op dieselfde plek daardie
geleentheid te herdenk. Maar die terrein van die Vrouemonument,
volksbesit, word hulle geweier…
Watter groter bewys is daar dat ons volk, die Boere- of Afrikanervolk,
in knegskap leef, as hy nie mag byeenkom by sy monument, waar sy
volkshelde pres. MT Steyn, generaal Christiaan de Wet, Vader Kestell
en Emily Hobhouse begrawe lê nie? De Wet was nie net bereid om die
wapen teen die buitelandse Britse onderdrukker op te neem vir sy
vryheid nie, maar hy was ook bereid om die wapen op te neem teen sy
eie mense wat in die pad van vryheid gestaan het, soos Louis Botha en
Jan Smuts tydens die Rebellie. Maar ons mag nie by sy graf dit herdenk
waarvoor hy en sy nageslag gestry het nie…?
Tog gaan hierdie gebeurtenis sewentig jaar gelede, toe ons voorgeslag
hulle republikeinse eis sigbaar gaan stel het, nie onvergete verby
nie. Gelukkig ly die Paardekraal Monument Komitee nie aan die moderne
siekte van politieke korrektheid en nasiebou nie, en het wél hulle
terrein beskikbaar gestel om die geleentheid te herdenk, en dit vind
more, 17 Julie plaas.
Weer eens gaan duisende volksgenote opruk, hierdie keer na
Paardekraal, enersyds om die stryd van hulle voorgeslag te herdenk,
maar andersyds om daardie onvoltooide stryd voort te sit, en om die
basis te lê sodat die volgende geslagte daarop kan voortbou, soos ons
vandag kan voortbou op die fondamente wat ons voorgeslag gelê het.
Toe die volk in 1940 hulle eis om 'n republiek gaan stel het, was die
Tweede Wêreldoorlog aan die gang. Daar was tog 'n hoop dat die Britse
Ryk se mag gebreek sou kon word, sodat die Boerevolk weer vry kon
word. Die geskiedenis het egter 'n wyer draai geloop. Dit was eers agt
jaar later dat 'n politieke keerpunt gekom het toe die Nasionale Party
die regerende party geword het. Maar uiteindelik was dit eers een en
twintig jaar later dat die land 'n republiek geword het. Baie mense
wat in 1940 by die Vrouemonument was, het dit nie eens meer beleef
nie, maar hulle teenwoordigheid het die geesdrif, besieling en gesig
op 'n uiteindelik vrye republiek help posvat, sodat opvolgers dit wel
Daardie republiek se karakter is uiteindelik vernietig met die gebeure
van 1994, en die Boerevolk word tans weer onderdruk, nie direk meer
deur Brittanje soos dit was in 1940 nie, maar deur Afrikane wat dit
doen in dieselfde taal as die verdrukkers van 1940.
Die republikeinse vryheidsvlam brand steeds in ons volk. En more gaan
daardie vlammetjie by Paardekraal heel moontlik weer van 'n vlammetjie
na 'n fakkel groei. Mog dit egter bestem wees dat dit na 'n veldbrand
van republikeinse volksvryheid kan groei, wat ons volk se geesdrif
weer laat opvlam soos dit was in 1940, en dat ons weer by ons eie vrye
republiek kan uitkom.
More gaan daar waarskynlik weer geskiedenis gemaak word, net soos die
sewentigduisend mense in 1940 onbewustelik geskiedenis gemaak het, en
waarskynlik daarmee die verloop van die toekomstige geskiedenis in 'n
rigting gestuur het. Daarom is dit nodig dat die volk more in
maksimale getalle na Paardekraal opruk, ongeag hoe warm of hoe koud
die weer is, om weer geskiedenis te maak, en hopelik die verloop van
die geskiedenis in die toekoms in die regte koers te druk.
Die geskiedenis kan homself herhaal more. Dit sal nie vryheid oormôre
beteken nie, maar kan inderdaad 'n verskil in die toekoms maak. Maar
ook hier geld die bekende woorde van President Brand: "Alles sal
regkom… as elkeen sy plig doen…" Elkeen se eerste plig is om more op
Paardekraal die stryd van ons voorouers te herdenk, en dit ons s'n te
maak vir die toekoms.
Posted by Bravoland Media at 12:03 PM No comments: Links to this post
Byeenkoms 17 Julie 2010: Paardekraalmonument
Geagte Volksgenoot en vriend en Afrikanerfront lid,
Hiermee wil ek u herinner aan die bogenoemde geleentheid wat plaasvind
op die 17de Julie te Paardekraal monument.
Oorspronklik sou die fees by Paardekraal sowel as by die Vrouemonument
in Bloemfontein plaasvind. Ongelukkig het die bestuur van die Vroue
monument nie hulle weg oopgesien om ons te akkommodeer op hierdie
Daar is nog so paar kleinigheidjies wat aan geskaaf moet word voor die
finale program amptelik aangekondig sal word.
In aanloop tot die fees gaan die Paardekraal Verkenners die agbare
J.G. Strijdom weer inlyf as die Eerste minister van die republiek van
Suid-Afrika. Dit sal om 20:00 plaasvind op Donderdag die 15de Julie
2010n by die standbeeld van J.G. Strydom oorkant die monument.
Op Vrydag die 16de Julie 2010 om 19:00 sal daar 'n Cantus aangebied
word op die Paardekraal terrein. Dit sal sorg vir groot pret, soos die
Cantus gewoonlik is.
Die program vir Saterdag 17 Julie skop eers om 12:00 af. Die manne en
dames wat van vêr af kom, kan dus betyds hiervoor opdaag.
Die dag begin met 'n vlag optog waarna 'n vlag voorstelling gedoen sal
word om ons mense weer te herinner aan die vele volks vlae wat n rol
in ons geskiedenis gespeel het.
Hierna vind die opening plaas, gevolg deur twee bekwame sprekers: Mnr.
Andries Breytenbach (Voorsitter van die Afrikanerfront) en Prokureur
Paul Kruger van die Volksraadsverkiesing kommissie.
Daarna sal ons op eg Boere tradisie vermaak word met Volkspele.
Daar is ook deurlopend kos stalletjies wat beman word deur die kerke
wat geaffilieer is by die Paardekraal fees kommissie.
Daar sal ook 'n skyfskiet, bok drol spoeg en vele ander stalletjies
wees wat sal sorg vir vermaak.
Die boekwurms kan uitsien na egte volkseie boeke.
Radio Pretoria gaan ook die dag saam met ons deurbring.
Ek wil 'n beroep op alle Afrikanerfront organisasies doen om hierdie
inligting onder al julle lede te versprei. Alle Afrikanerfront
organisasies kan 'n gratis inligtings stalletjie beman op hierdie dag.
Indien daar volkseie produkte verkoop wil word, kan u my ook kontak om
te hoor wat die koste, indien enige, daaraan verbonde sal wees. Daar
is sovêr slegs 'n handjie vol organisasies wat wel aangedui het dat
hulle hiervan gebruik sal maak. Dit is die ideale geleentheid om jou
organisasie te bemark onder volkseie mense.
Daar kan ook gebruik gemaak word van die kamp terrein op die
Paardekraal perseel vir die wat van vêr af kom, of wat nie op en af
wil ry nie. Die wat net wil saam kuier is ook meer as welkom. Die
terrein is omhein met 'n elektriese heining, dus is veiligheid nie 'n
probleem nie. Daar is ook warm water in die ablusie blokke beskikbaar
vir die wat nie kans sien vir 'n koue stort nie.
Kom geniet hierdie naweek saam met ons.
Vir enige navrae kan Alwyn de Klerk gekontak word op 082 940 8825 of
Posted by Bravoland Media at 11:08 PM No comments: Links to this post
Die Verkenners Beweging van Suid-Afrika steun die oproep van die
Oranje Sake Instituut en die Oranje Sakekamer van Pretoria op
volksgenote om Hemelvaartdag, die 13de Mei 2010 in dankbaarheid
teenoor die Almagtige Vader deur te bring. Ook word die beroep op
volksgenote met besighede om hierdie dag hule besighede te sluit en
volksgenote wat werknemers is, om verlof te neem gesteun. Die
Verkenners Beweging van Suid-Afrika doen 'n beroep op alle
lidorganisasies van die Afrikanerfront en Afrikaanse kerke, om hierdie
oproep te steun en ook hulle lede aan te moedig om hierdie dag te
Posted by Bravoland Media at 8:01 PM No comments: Links to this post
Voortrekkermonument verklaarde instelling ?
Die Voortrekkermonument is tans besig met wat hulle beskryf as 'n
omvattende oudit. Een van die aspekte, is 'n emmosionele oudit wat met
behulp van 'n vraelys gedoen word wat genoem word 'n quo vadis
Op die webwerf van die Voortrekkermonument is die vraelys beskikbaar
en daar is ook op hierdie webwerf 'n verduideliking van die doel van
hierdie vraelys. In die agtergrondinligting word verduidelik en ek
haal aan: "Gegewe die finansiële omstandighede moet daar onder andere
bepaal word wat die wenslikheid al dan nie daarvan is om hierdie
instellings as nasionaal verklaarde instellings te laat registreer."
Ter verduideliking van wat 'n verklaarde instelling is, word die
volgende aangebied: In die eenvoudigste moontlike terme is 'n
verklaarde kulturele instelling (hierna net na verwys as "verklaarde
instelling"), 'n instansie wat aan die staat behoort. Dit word 100%
deur die staat befonds en hoewel ander fondsinsamelings-projekte gehou
kan word, word die totale begroting besonder streng beheer en is die
'Public Finances Management Act - (PFMA)" 100% van toepassing. Met die
ander funksies van so 'n instelling word nie ingemeng nie, maar
aspekte soos swart ekonomiese bemagtiging ("BEE"), voorsieningsbestuur
("supply chain management"), aankope is 100% van toepassing.
Vir menigte volksgenote is dit totaal onaanvaarbaar dat daar enigsins
gedink kan word om die Voortrekkermonument in 'n verklaarde instelling
te verander, veral omdat die bestuur deeglik bewus is van die gevolge
van so skuif. Gevolglik het talle besorgde volksgenote ander
volksgenote aangemoedig om die vraelys in te vul. ds. Coen Janse van
Rensburg van Natal het ook die APK lidmate versoek om hierdie vraelys
in te vul en het die volgende motivering daarvoor gegee: "Ek sluit
hierby in 'n vraelys wat gaan bepaal wat met die Voortrekkermonument
in Pretoria gaan gebeur. Die betrokkenes tans by die monument wil dit
aan 'n swart bemagtigings organisasie "verkoop". Die volgende een is
Hierdie boodskap is ook op die voorblad van die APK se webwerf geplaas.
Let asb dat die woord "verkoop" in aanhalingstekens is. Enige iemand
met 'n basiese begrip van skryf en leestekens, sal weet wat bedoel
word wanneer 'n woord in aanhalingstekens geskryf word, binne die sin
wat ds. Coen dit geskryf het. Enige iemand behalwe Gert Opperman.....
My e-pos is vandag bevuil met 'n e-pos wat oorspronklik van Gert
Opperman afgekom het waarin hy nie net in die karakter van ds. Coen
klim nie, maar waar hy ook ds. Coen as leuenaar verklaar.
Sy e-pos lui as volg na hy die boodskap op die APK webwerf aangehaal het:
"As dit bloot was dat ds van Rensburg van die AP Kerk Newcastle nie
ingelig was nie, kon 'n mens dalk nog probeer het om hom sy onkunde te
vergewe. Hy, as predikant, behoort egter te weet dat baie mense hom
as geloofwaardig sal beskou en sal glo dat sy uitsprake sekerlik
vooraf bevestig is en die toets van waarheid en billikheid behoort te
kan deurstaan. Dieselfde geld natuurlik vir u tuisblad as amptelike
mondstuk van die AP Kerk. Helaas!
Graag word bevestig dat die bewering oor die voorneme om die monument
"aan 'n swart bemagtigingsorganisasie te verkoop", 'n volslae leuen
is, asook die suggestie dat Bloedrivier volgende sou wees. 'n Mens kan
nie anders as om ds van Rensburg se eerlikheid, objektiwiteit en
kwaadgesinde klimaatskepping ernstig te bevraagteken nie. As dit is
hoe hy navorsing doen en "feite" voor verkondiging daarvan bevestig,
sal ek persoonlik dit moeilik vind om ooit ernstig te luister na enige
boodskap wat hy uit die Bybel verkondig, maar gelukkig is ek nie 'n
lid van sy gemeente nie.
Graag word drie afskrifte van sake wat onlangs wyd in die media
gerapporteer is, vir u insae hierby aangeheg. Dit word vertrou dat u
dieselfde prominensie daaraan sal gee op u tuisblad as wat u aan ds
van Rensburg se onwaarhede en onwaardighede gegee het. As minimum
behoort u onverwyld die feite reg te stel en om verskoning te vra, in
belang van u eie beeld en geloofweardigheid as die AP Kerk se
Direkteur van Kerkadministrasie.
Na aanleiding van Gert Opperman se onvermoeë om te lees en te verstaan
wat op die webwerf van die Voortrekkermonument geskryf staan en ook
weens sy onvermoeë om te verstaan wat beteken 'n woord wat in
aanhaalingstekens geskryf staan, sal die Verkenners Beweging van
Suid-Afrika die CVO skool in Pretoria versoek en betaal sodat Gert
Opperman 'n paar Afrikaanse lesse saam met die graad 3 klas kan
bywoon. Dit is immers belangrik dat 'n man wat die posisie van hoof
uitvoerende beampte beklee by die Voortrekkermonument, nie homself en
by implikasie die Voortrekkermonument, belaglik maak, bloot omdat hy
nie basiese leesvaardighede het nie. Ons hoop en vertrou dat Gert
Opperman na hy hierdie vaardighede aangeleer het, sal verstaan wat
geskryf staan op die Voortrekkermonument se webwerf en ook verstaan
wat ds. Coen geskryf het. Verder dring ons daarop aan dat Gert
Opperman die eerbare ding sal doen en ds. Coen verskoning vra vir die
kwaadwillige ongegronde beledigings.
Ns. Ek hoop nie hier is te veel groot woorde in hierdie skrywe nie en
dat Gert Opperman die inhoud hiervan sal verstaan. Dit het my opgeval
dat Mnr. Opperman "VTM" skryf wanneer hy na die Voortrekkermonument
verwys, ek neem aan "Voortrekkermonument" is een van daardie groot
woorde waarmee hy sukkel .
Posted by Bravoland Media at 9:00 PM No comments: Links to this post
Registrasie-dag op Kleinfontein
Tyd: 15:00 - 21:00
Plek: Uit-en-Tuissentrum, Kleinfontein
Vanaf 17:00 kan aandetes by die geleentheid gekoop word.
Kerrie en rys teen R15,
vetkoek en maelvleis teen R12,
worsbroodjies teen R12
Koeldrank teen R8 en
heerlike poeding teen R5.
Gratis Koffie en tee!
'n Jong belowende kunstenaressie sal met haar sang ons aand kom kort maak.
Kinders kan baljaar op die springkasteel terwyl Pappas en Mammas
rondstaan en kuier.
Ouer mense sal 'n sitplekkie hê in die groot markiestent.
Ons het 'n rekening by KSKK ge-open: VVK-registrasies. Alle donasies
wat mense aan die VVK wil maak, sal deur die bankbestuurder oorgeplaas
word na VVK se bankrekening. Al die inkomste van die aand gaan ook na
die VVK se fondse. Ons borge het dit vir ons moontlik gemaak dat ons
bykans al die kostes kon dek.
Ons dank aan HVO wat baie ruim bygedra het,
asook Paradisum vir sy mooi bydrae.
Verder ons dank aan GHA, KSK Coetser Drukkers, Louisa Beyers
(kunstenaar), en vele meer!
ABSA Bank (tjekrekening)
Rek. nr 4060092627
Navrae: Jan Beyers 082 443 0205
Posted by Bravoland Media at 12:31 PM No comments: Links to this post
Enige volk het die plig en verantwoordelikheid om die gebeure wat hom raak
op skrif te stel en vir die nageslag te bewaar. Indien daardie gebeurtenisse
'n belangrike invloed op 'n volk se lewe en voortbestaan het, maak dit die
plig nog soveel meer belangrik.
Tydens die Tweede Vryheidsoorlog (Tweede Engelse Oorlog) het daar ongeveer
27 000 vrouens, kinders en bejaardes in Britse Konsentrasiekampe gesterf,
waarvan die grootste gedeelte kinders was. Dit is een van die grootste
oorlogsmisdade in die moderne tyd. Die meeste van die name van die
slagoffers is aangeteken en vorm deel van die Boere-, Afrikanervolk se
geheue, ook vir die toekomstige geslagte. As dit nie so was nie sou die volk
aan geheueverlies gely het oor hierdie groot saak en sou die vergryper
daarmee weggekom het.
Sedert 1994 se ANC-oorname is daar volgens berekenings reeds meer as 20 000
van ons volk deur volksvreemdes vermoor ten aanskoue van die regime. Weens
verskillende redes, waarvan sommige nie te onskuldig is nie, kan hierdie
inligting nie verkry word nie. As daar dus nie 'n doelbewuste poging
aangewend word om die inligting te verkry, te verifieer en aan te teken nie,
sal die tragedie nooit behoorlik aan die lig kom nie. Dit sal beteken dat
ons volk aan geheue verlies ly en dat toekomstige geslagte nie daarvan bewus
Ons het ook in Suid-Afrika ondervind hoedat ware feite dikwels ontken word
en deur die leuen dan te herhaal word die waarheid versmoor. Indien die name
en ander inligting van die slagoffers verkry en bewaar word is dit nie so
maklik om die waarheid te onderdruk nie.
Daarom is daar besluit om 'n projek te loots om hierdie inligting in te
samel en te verifieer. As projek bestuurders is die Verkenners Beweging van
Suid-Afrika aangestel. Die projek word amptelik geloots op die 10de Oktober
2009 en daar word beplan om die inligting op datum ingesamel en geverifieer
te kry teen 10/10/2010
Fondse om die projek suksesvol deur te voer is oor die afgelope twee jaar
byeengebring deur dit rand vir rand onder volksgenote in te samel. Dit is
elke volksgenoot se dure plig om aan die projek, bekend as PROJEK-2010, deel
te neem en die inligting met spesiale moeite te verkry op welke wyse ookal
en aan die projekspan deur te stuur. Inligting kan gestuur word per faks
(086 210 6920) of e-pos (inligting@projek2010.co.za) in 'n spesiale maatvorm
wat verkrygbaar is van die webwerf www.projek2010.co.za of per faks deur te
skakel na 084 271 4777. Inligting kan ook direk op die webwerf ingevul word
en sal deur die bestuurspan geverifieer word, alvorens dit bekend gemaak
Die nagedagtenis van dié wat reg doen , leef voort ; die naam van dié wat verkeerd doen word gou vergeet .
Die mens met verstand aanvaar bevele . Wie aanhou onsin praat , kom tot 'n val .
Wie opreg leef , leef sonder vrees ; wie krom paaie loop word uitgevind .
Wie sy oë sluit vir die waarheid veroorsaak smart ; en wie aanhou onsin praat , kom self tot 'n val .
Die woorde van die regverdige bring lewe en geluk ; agter die mooi woorde van die goddeloses steek daar geweld .
Haat verwek twis ; liefde bedek alles wat aanstoot gee .
Daar is wysheid in die woorde van een wat insig het ; slae is vir dié wat nie hulle verstand gebruik nie .
Wyse mense loop nie te koop met hulle kennis nie ; as 'n dwaas sy mond oopmaak , is sy ondergang naby .
Die rykdom is die ryke se veilige vesting ; die armoede is die arme se ondergang .
Die woorde van die regverdige is die fynste silwer werd ; die gedagtes van die goddelose is min werd .
Spreuke 10 : 7 - 15 , 20
Beherend BPK en
U eenstop finansiële dienstemaatskappy wat 'n verskeidenheid dienste aanbied nml :
* Boedelbeplanning en lewensversekering
* Beleggings in eiendom- en konstruksie sindikering
* Huislenings en konsolidasie van skuld
In alle gevalle beskik ons oor die nodige registrasie en kundigheid, en dit stel ons in staat om 'n vinnige en professionele diens te lewer.
Die Huis van Oranje bestaan alreeds sedert 1995 as 'n finansiële instelling. Deurdat ons 'n firma is wat nog groot erns met die Afrikaner en ons Afrikaans-sprekende volk in ons land, streef ons daarna om net die beste diens vir ons mense te lewer.
Tel : 0860 104 297
Faks : 0866 831 425
Epos : inligting@hvo.co.za
Adres : Jamesrylaan 194
• Word nou deel van Oranjekas deur aandele op te neem en so u
lidmaatskap te bevestig. Minimum aandele wat bekom kan word is 5 @
R100 elk. Skakel gerus Oranjekas vir meer inligting.
• Oranjekas poog om ‘n volkseie instelling te word deur te registreer
as ‘n Koöperatiewe Bank. Wys u ondersteuning vir die Volksekonomie
deur aandele op te neem!
• Hoe meer mense direk by Oranjekas spaar en belê, hoe vinniger kan
Oranjekas u al die dienste bied wat enige kommersiële bank u kan bied.
• Spesiale tariewe kan beding word deur Volkseie organisasies wat
rekeninge wil oopmaak.
• Help ons bou aan ‘n toekoms vir die Afrikaner deur ‘n Volkseie
ekonomie te vestig!
Vir meer inligting en kontak besonderhede, besoek gerus:
Boeretrots Tuindienste - *BOERETROTS TUINDIENSTE* Geagte vriende, Hiermee die bekendstelling van 'n tuindiens uit die Volk en vir die Volk. Vanaf Februarie 2011 gaan Boeretrots Tu...
Vergewe en vergeet -- Totius - *Dat gij niet vergeet de dingen die uwe ogen gezien hebben* (Deuteronium 4:9) Daar het 'n doringboompie vlak by die pad gestaan, waar lange ossespanne ...
Bravoland Media is an initiative of "Die Bravolander", the official newspaper of "Bravoland Raadsaal". It is created to cater for english speaking people who can't understand Afrikaans. Bringing you news and information concerning South-African people.
ONS SPESIALISEER IN DIE BEVEILIGING VAN PLASE EN BESIGHEDE ORAL IN SUIDER AFRIKA
NUUTSTE PRODUKTE OP DIE MARK TEEN BILLIKSTE PRYSE
GESLOTE BAAN KAMERAS - INSTELLASIE EN HERSTEL
ELEKTRIESE HEININGS - INSTELLASIE EN HERSTEL
NUUTSTE TEGNOLOGIE IN ALARM STELSEL
SELFOON KOMMUNIKASIE MET PRODUKTE
PASMAAK PRODUKTE VAN HOOGSTE GEHALTE
EN NOG VELE MEER.........
KONTAK ONS DADELIK OM U TE BEVEILIG
TEL: 073 525 5858
012 997 2225
FAKS: 0866 655278
Handelaars in wapens en ammunisie
62 Ockerse Straat
Ook posbestellings (uitgesluit van wapens en ammunisie)
Belasting- & Rekeningkundige Konsultant
Konfigurasie, installering en instandhouding
van gerekenariseerde rekeningkundige stelsels
Pos- & Kantooradres: Koggelaarweg 33 ROOIHUISKRAAL 0154
Telefoon: 012 661 8232
Selfoon: 082 954 1630
Faks: 086 615 4566
Modem: 082 768 4766
Biltong & Sweet Boutique
Vir meer inligting , kontak Thinus 083 297 8458 of Rienie 083 740 1561
ons lewer af vir groot bestellings , is ook op soek na verteenwoordigers en beleggers wat die onderneming kan help uitbrei.
'n Kort begrip van die Volksraad Verkiessing Kommisie
1.Alle volke op aarde, OOK ONS volk, het 'n REG op selfbeskikking.
2. 'n Volk is 'n groep mense wat 'n gemeenskaplike afkoms en 'n unieke
3. Selfbeskikking is die reg van 'n volk om homself te regeer met
wette deur homself gemaak volgens sy eie waardestelsel en unieke
4. Die reg op selfbeskikking word internasionaal erken (byvoorbeeld in
die Volkereg en deur die Verenigde Nasies) maar ook in die huidige
Suid-Afrikaanse Grondwet (waarvan Artikel 235 inhou dat die reg tot
selfbeskikking deur 'n taal- en kultuurgemeenskap geëis mag word, en
dat daardie reg in 'n territoriale gebied beslag kan kry).
5. Ons beskik nie oor die reg op selfbeskikking op grond daarvan dat
ons Blank is nie. Selfbeskikking is 'n reg wat aan volke kleef, nie
aan rasse nie.
6. Volke maak nie op selfbeskikking aanspraak omdat party volke beter
of slegter as ander sou wees nie. 'n Spesifieke volk eis
selfbeskikking op grond daarvan dat hy altyd anders as enige ander
volk op aarde is.
7. Die reg op selfbeskikking kleef aan ons volk – nie aan organisasies
of individue binne ons volk nie. Daarom kan geen organisasies of
individue uit hulle eie besluit (hoe goed dit ookal bedoel word) om
ons reg op selfbeskikking namens ons iewers te gaan opeis en te beding
nie. Die reg op selfbeskikking kan SLEGS NAMENS 'N VOLK OPGEËIS EN
BEDING WORD DEUR DIEGENE WAT VAN DIE VOLK DAARTOE OPDRAG ONTVANG HET
DEUR MIDDEL VAN 'N VRY, REGVERDIGE EN DEMOKRATIESE VOLKSVERKIESING –
met ander woorde, deur verkose afgevaardigdes wat 'n MANDAAT om dit te
doen, van die volk ontvang het.
8. As beginpunt in die proses om 'n einde te maak aan die geweldige
verdrukking waarin ons verkeer, moet ons volk dringend so 'n
verkiesing hou deur middel waarvan ons 'n Volksraad sal kies wat oor
'n mandaat sal beskik om ons reg op selfbeskikking op te eis en te
beding; op nasionale- sowel as internasionale vlak.
9. So 'n verkiesing moet deur onsself gereël en gefasiliteer word,
omdat die liggaam wat normaalweg verkiesings in Suid-Afrika
administreer (die "Independant Electoral Commission") slegs
verkiesings onder die breë Suid-Afrikaanse bevolking behartig. Daarom
was daar gedurende 2007 op twee volksvergaderings besluit om ons eie
liggaam op die been te bring wat 'n volksverkiesing vir bogenoemde
doeleindes kan reël, en daardie liggaam staan bekend as die Volksraad
Verkiesing Kommissie (VVK). Al die nodige infrastruktuur was teen
Februarie 2008 gevestig (skaars ses maande na sy stigting) en is die
proses om kiesers te registreer volstoom aan die gang.
10. Anders as enige ander inisiatief, besluit die Kommissie nie vir
die volk wie sy "leiers" moet wees nie. Kandidate vir die Volksraad
word deur enige persone wat as kiesers geregistreer is, genomineer
mits 'n kandidatuur deur 'n honderd ander geregistreerde kiesers
gesekondeer word; en die volk self –naamlik die geregistreerde
kiesers- sal sy leiers uit hierdie kandidate verkies in die vorm van
11. Sodra die Volksraad verkies is, is die Kommissie se taak
afgehandel. Aspekte soos die moontlikhede van 'n onderhandelde
skikking, die "waar en hoe" van 'n gebied waarin ons onsself sal
regeer, en al dergelike vrae is aspekte wat juis deur die Volksraad
hanteer sal word. Die Volksraad sal daardie aspekte ook hanteer
onderhewig aan meerderheidsbesluite wat die volk telkens op
volksvergaderings sal neem na gelang van die aard van verwikkelinge
wat die proses oplewer.
12. Dit is derhalwe voortydig en sinneloos om ons nou oor die
implementering van ons reg op selfbeskikking te verknies. Op hierdie
stadium gaan dit bloot oor die opeis van ons reg op selfbeskikking; en
die verkiesing van 'n Volksraad wat oor 'n mandaat vir daardie doel
sal beskik. Daarom weier ons om tans te verval in allerlei
bespiegelings of wanhoop wat die verloop van die proses betref ná die
Volksraad verkies is.
Besoek gerus die VVK by hul webtuiste en registreer as kieser as u wil.